Haruka Sakura

* Rostre
* Cos sencer

En **Haruka Sakura** és el protagonista de Wind Breaker. És un nou estudiant de primer curs de l'Institut Fûrin i s'acaba convertint en el delegat de la seva classe.

Al principi de la història, en Sakura té com objectiu vèncer el líder del seu nou institut i convertir-se en el més fort de tots.

## Aparença física

En Sakura és una persona amb dos trets molt distintius, el primer és el seu cabell, la meitat del qual és negre i l'altra és blanca. El segon tret són els seus ulls, un dels quals és blau i l'altre groc a causa de l'heterocromia. En contra dels que molt pensen, el seu cabell i els seus ulls són naturals.

Normalment du l'uniforme de l'institut, però en alguna ocasió se'l veu amb roba informal.

## Personalitat

En Sakura és un noi reservat i solitari que acaba convertint-se en delinqüent perquè la gent el jutja per la seva aparença física. És bo lluitant, i quan parla és agressiu i no confia en la gent. Tot això és causat per tots els comentaris que ha escoltat durant tota la seva vida. En realitat és una persona reservada i que s'avergonyeix molt ràpidament i que anhela tenir algú que li faci costat.

## Història

En Sakura es muda a Makochi, la ciutat on hi ha l'institut Fûrin, per arribar al cim de l'institut i donar la raó a tots aquells que l'anomenen delinqüent només per la seva aparença. Durant el seu primer dia a la ciutat acaba en una baralla i coneix la Kotoha Tachibana. Ben aviat s'adona que la ciutat de Makochi confia en els membres del BoFûrin per protegir la ciutat i que, en contra del que esperava, ningú el jutja.

A l'endemà, en Sakura coneix també l'Akihiko Nirei que acabarà sent company seu de classe.

## Relacions

En Sakura no sembla tenir pares ni familiars.

### Kotoha Tachibana

La Kotoha és la primera persona que en Sakura coneix en arribar a Makochi. La coneix després d'ajudar-la a desfer-se d'uns paios que la molesten al carrer i ella el convida a menjar al seu restaurant.

La Kotoha és la primera en escoltar quins són els plans d'en Sakura, i la Kotoha li respon que no ho aconseguirà si està sol.

Encara que al principi a en Sakura no sembla agradar-li la Kotoha, acaba visitant el seu restaurant casi a diari i reconeix que li agrada el menjar que fa.

### Akihiko Nirei

En Sakura coneix en Nirei quan aquest visita el restaurant de la Kotoha per ensenyar-li l'uniforme de l'institut. Al principi en Sakura és incapaç d'entendre en Nirei i fins i tot es posa nerviós de sentir-lo. Tot i així, en veure com tot i tenir les de perdre, en Nirei no es rendeix en una lluita en Sakura comença a respectar-lo una mica.

Resulta que tots dos acaben sent companys de classe, i poc a poc tots dos es van fent amics.

### Hayato Suo

En Sakura coneix en Suo al primer dia de classe. La seva primera interacció és en Suo prenent el pel a en Sakura, fent-li creure que és estranger. Des del principi en Suo sembla interessat en en Sakura i per això sempre és a prop d'ell. Tots dos es van fent amics durant el manga, tot i que a en Sakura sempre sembla que li costi entendre en Suo.

### Kyotaro Sugishita

La seva relació no comença gaire bé, ja que el primer que fa en Sugishita és atacar en Sakura per haver parlat de voler vèncer l'Umemiya. Més endavant, tot i suportar-se, es molesten i s'enfaden contínuament.

### Hajime Umemiya

En Sakura al principi l'únic que vol és guanyar l'Umemiya per així ser el més fort de l'institut. La primera impressió que en Sakura té de l'Umemiya no és gaire bona, ja que sembla una ànima lliure que no es preocupa per res. Tot i així, en veure com s'encara amb el Shishitôren s'adona de perquè l'Umemiya és el líder del BoFûrin.
L'Umemiya ensenya a en Sakura que una lluita pot ser una conversa entre dues persones, i que a través dels punys pot arribar a comprendre l'altra gent. Encara que no l'entén, en Sakura intenta fer cas a l'Umemiya durant la baralla contra el Shishitôren.
L'Umemiya sembla confiar en en Sakura tot i conèixer-se poc.

### Jô Togame

En Togame i en Sakura comencen sent enemics a causa de l'enfrontament entre el Shishitôren i el Fûrin. A en Sakura no sembla caure-li gaire bé en Togame, i l'anomena "cueta" mentre que en Togame l'anomena "Othello".

Finalment acaben barallant-se durant la lluita entre les dues bandes, i és així com acaben entenent-se. Després de la lluita, tots dos semblen ser una mica propers.

### Ren Kaji

La seva primera trobada on parlen l'un amb l'altre és durant la reunió on els alumnes de la Classe 1-1 han de triar representant. Quan els companys de classe trien en Sakura aquest s'hi nega, però en Kaji es fica a cridar que deixi de fer-li perdre el temps. Resulta que només cridava a causa dels auriculars que duia posats, i en Sakura queda en xoc a causa de la seva personalitat.

Més tard, en Sakura decideix observar en Kaji durant una sortida per patrullar la ciutat i s'adona que confia totalment en els seus companys, i que els seus companys també hi confien. És per això que després de la lluita contra Keel en Sakura li demana consell sobre com fer que els seus companys confiïn en ell i com confiar-hi. Encara que en Kaji és un noi de poques paraules, decideix ajudar-lo, tot i no ser capaç d'explicar-se bé.

## Habilitats

* En Sakura és molt bo lluitant.
* Li costa confiar en la gent.
* Quan nota o pensa que dues persones són parella reacciona físicament i es fica vermell.

## Trivia

* Li agrada l'omurice (des de fa poc)
* No li agraden les verdures
* No té cap estil en particular per vestir, però prefereix l'estil esportiu
* Es posa el canvi directament a la butxaca
* És capaç de diferenciar les aigües
* No du carcassa al mòbil
* Li agraden les vambes altes i amb amortiment
* Odia els barrets i les ulleres de sol
* Du samarretes llises
* Li agraden els pantalons ajustats
* El seu secret és que no té gaire roba